Helmer-Rainer Sinisalo

Helmer-Rainer Sinisalo (14. juuni 1920 Zlatoust, Venemaa – 2. august 1989 Petroskoi, Karjala ANSV) oli karjala helilooja ja flötist.FreeDictionary : Sinisalo, Gelmer-Rainer, from The Great Soviet Encyclopedia (1979)

Sinisalo vanemad emigreerusid Nõukogude Venemaale Soomest 1918. aastal. Sinisalo lõpetas 1939. aastal Petroskoi muusikakooli. Õppis aastatel 1952–1954 kompositsiooni Moskva konservatooriumis Nikolai Peiko klassis ja aastatel 1954–1955 Leningradi konservatooriumis Viktor Vološinovi klassis.

Aastatel 1936–41 ja 1944–56 töötas Karjala raadio sümfooniaorkestri solistina oli samal ajal ka Karjala riikliku rahvamuusikaansambli Kantele kunstiline juht ja dirigent. Aastatel 1948–1957 õpetas Sinisalo Petroskoi muusikakoolis kompositsiooni ja flöödimängu. Alates 1956. aastast oli Karjala heliloojate liidu juhatuse esimees. Karjala-Soome NSV rahvakunstnik (1949), Vene NFSV rahvakunstnik (1959) ja NSV Liidu rahvakunstnik (1978).Kulttuurin tunnetuimpia toimihenkilöitä, Karjalan tasavallan virallinen internet-portaali

Sinisalo teoste hulgas on Kalevala ainetel kirjutatud balletid Kyllikki röövimine (1944) ja Sampo (1959), sümfoonia Metsa vägilased ja süidi Karjala pildid rahvapilliorkestrile. On kirjutanud koori- ja orkestriteoseid, aga ka kammermuusikat. 

 Viited 

 Välislingid 
 Sinisalo sümfoonia Metsa Vägilased (Youtube)
 Sinisalo klaverikontsert aastast 1958 (Youtube)
 Sinisalo kolm miniatuuri (Youtube)
 Sinisalo ballett Sampo (Youtube)

Kategooria:Venemaa heliloojad
Kategooria:Tööpunalipu ordeni kavalerid
Kategooria:Rahvaste Sõpruse ordeni kavalerid
Kategooria:Nõukogude Liidu rahvakunstnikud
Kategooria:Ida-Karjala inimesed
Kategooria:Surnud 1989
Kategooria:Sündinud 1920